De la răsărit la apus 

"Protestantismul a respins realitatea obiectivă a Arhiereului sau 
Mijlocitorului Hristos, Care face eficientă lucrarea Sa 
mântuitoare dând putinţă credincioşilor să se împărtăşească de 
ea. Concepţia protestantă a făcut să depindă mântuirea 
numai de subiectivitatea umană individuală. Mijlocirea lui 
Hristos s-a epuizat, după concepţia creştinismului 
occidental, pe cruce, ca într- un act pur juridic şi deci 
suficient, şi nu mai e nevoe de ea în continuare. Depinde 
acum exclusiv de noi să credem că mijlocirea de pe Golgota a 
rezolvat de fapt diferendul dintre noi şi Dumnezeu. "(pg. 1 58) 



"... relaţia între preotul şi episcopul slujitor şi comunitate nu se 
poate reduce la o singură formulă. El este şi mijlocitor al lui 
Hristos, dar este şi membru al Bisericii ca trup al lui Hristos. 
Nici un episcop nu se singularizează, nu devine substitut 
văzut exclusiv al unicului cap, Hristos. De aceea Hristos a 
lăsat la conducerea văzută a Bisericii comuniunea 
Apostolilor şi după ei comuniunea episcopilor, ca urmaşi ai 
comuniunii apostolilor, nu pe Petru singur şi pe urmaşii lui. 
Prin aceasta episcopul este încadrat nu numai în comunitatea 
Bisericii, ci şi în comunitatea episcopatului, între ele fiind o 
strânsă legătură. "(pg. 159) 

din Teologia Dogmatică Ortodoxă voi. 2 

ed. Institutului Biblic şi de Misiune al Bisericii Ortodoxe 

Române 



în cartea "7 dimineţi cu părintele Stăniloae", ed. Anastasia, în 
care sînt redate convorbiri ale părintelui Dumitru Stăniloae cu 
domnul Sorin Dumitrescu, găsim câteva fragmente, unde sînt 
prezentate aspecte, atât istorice cât şi politice şi spirituale, ce 
reflectează asupra spiritualităţii apusene şi răsăritene şi a 
relaţiilor dintre cele două: 

- Vi se pare că Biserica catolică în raport cu istoria este mai 



irascibilă decât Ortodoxia? 

- Da. Se acuză de obicei Ortodoxia că a fost aservită 
împăraţilor în era bizantină. Eu cred că cea mai mare libertate a 
manifestat- o Biserica tocmai pe vremea împăraţilor din bizanţ. 
Ortodoxia a fost foarte liberă; au fost atâţia martiri pentru 
apărarea credinţei pe vremea împăraţilor. în Occident, 
dimpotrivă, lupta Bisericii n-a fost împotriva ideeilor 
împăraţilor, ci exclusiv pentru putere. Papa a voit să aibă şi el 
statul lui, a luptat cu statul german, episcopii catolici erau 
latifundiari, prinţi electori, prinţi reali şi, deci, s-au luptat 
numai pentru putere. Şi astăzi, Statul Vatican e stat. De ce? 
Pentru ce să fie stat? Vaticanul are ambasadori peste tot. A fost 
o luptă pentru putere, n-a fost o luptă pentru credinţă. în 
Răsărit a fost o luptă pentru credinţă care a mers până la 
mucenicie. 

- Astăzi ne este din ce în ce mai limpede faptul că comunismul 
n-a fost o ideologie. Conţinutul său real a stat ascuns în 
spatele unei ideologii. în realitate a fost o satanologie. 

- Da, satanologie cu origine în filozofia apuseană. 

- Această satanologie este compatibilă doar cu instrumentele 
teologiei, singura disciplină umană care poate s-o 
dezamorseze, s-o deconspire. Deci nu ideologic poţi distruge 
comunismul, ci folosind un instrument compatibil cu 
conţinutul său disimulat; aşadar, doar teologia poate să- i pună 
în criză sloganele. Nu credeţi că acum, a lupta împotriva 
comunismului este ca şi cum ai lupta împotriva unei secte sau 
a unei deraieri dogmatice? Aşa cum lupta Biserica altădată 
împotriva arianismului? 

- Biserica a luptat întotdeauna spiritual, n-a luptat însă cu 
arme politice. A luptat spiritual şi cu comunismul. Fiindcă tot 
mă iscodiţi, vă-ntreb: catolicismul care avea ditamai forţă 
politică - de ce n-a luptat? De ce statele occidentale au 
încurajat şi au susţinut comunismul în Rusia, când poporul 
nostru s-a dus până la Volga şi a sacrificat atâţia oameni? De 
ce n-a luptat? De ce a lăsat de izbelişte Polonia? Unde a fost 
lupta catolicismului în aceste cazuri? Cum puteau lupta ai 



noştri? cu ce puteau lupta? 

- Da, dar asta e istorie de- acum. 

- Vreo 12 mii de episcopi şi călugări au fost împuşcaţi în Rusia. 
Unde s- a întâmplat aceasta în Spania? Unde s-au omorât atâţia 
în America Latină? 

- Fiindcă n-au avut parte de un asemenea satanism ideologic. 

- Ba au avut. 

- Dar nu de talia asta. 

- Să nu uitaţi că acolo sînt vreo două state catolice, şi- au avut 
şi miniştri dintre preoţii catolici. Au venit odată şi aici, la un 
congres al ecumeniştilor. Şi unul dintre reprezentanţii lor a 
susţinut ideile socialiste. Eu i-am combătut şi vorbeam mereu 
de Hristos. Iar mă întrebau: "De ce tot vorbiţi de Hristos? Aici 
este vorba de altceva, nu de Hristos". S-au supărat teribil şi, 
după ce am plecat, m-au criticat foarte tare pentru că vorbeam 
de Hristos şi nu de probleme de- astea sociale. Lupta 
catolicismului n-a avut o bază spirituală, creştină, aşa cum a 
fost cea din Rusia sau cea de la noi. Ne acuză Todea că sîntem 
Biserică trădătoare. Două mii de preoţi ortodocşi au stat în 
închisoare. Eu am fost în închisoare şi n-am văzut nici un preot 
unit. Toţi (uniţii) s-au făcut ortodocşi sau au intrat în diferite 
întreprinderi în care făceau pe turnătorii. 

- Episcopii însă au fost în închisoare... 

- Da, doi- trei episcopi, aşa cum a fost Hossu, care a fost la 
mănăstirea Căldăruşani; nu l-am văzut în închisoare. Se plimba 
în jurul Bisericii în timpul Liturghiei fără să între înăuntru. Şi a 
lăsat să fie înmormântat de un episcop catolic ungur. Unde a 
fost atunci lupta lor? Biserica Ortodoxă - le- am spus tinerilor 
care au fost la mine - a fost Biserica Crucii, toată istoria ei a 
fost un drum al Crucii. Au venit întâi mahomedanii peste noi. 
S-au dus ăştia cu crucea, cruciaţii şi- au ocupat Bizanţul, 
slăbind puterea de rezistenţă celor din Răsărit, timp de 60 de 
ani. Au venit la Nicopole. Ce au luptat acolo? Cine a luptat cu 
adevărat aducând atâtea jertfe? Ei au purtat crucea în mod 



fanfaronic. Dar au murit ei oare, oprind mahomedanismul să 
ne invadeze? N-au făcut nimic, nu ne- au ajutat cu nimic, mai 
mult ne- au lovit şi ei. Ştefan cel Mare lupta să oprească 
mahomedanii să înainteze în Europa şi cine îl ataca? Ungurii, la 
Baia Mare. Niciodată nu a avut un ajutor din Occident. Ţările 
noastre au fost singurele care au oprit Islamul să meargă mai 
departe. După ce Bizanţul a căzut şi nu a mai putut să se 
opună, s-au format ţările acestea şi ele au oprit 
mahomedanismul să înainteze în Europa. Unde se spune 
aceasta? Ce- au făcut cruciaţii pentru aceasta? Nimic, absolut 
nimic. 

- Spuneţi- mi, unde vă este antipatică - ca teolog şi ca preot - 
tema politicului, a raportului între Biserică şi istorie? 

- Pentru că noi ne luptăm cu metodele politice, împotriva 
politicii, a politicii rele, care vrea să se folosească de puterea 
lumii pentru avantajul unora care conduc. Biserica luptă 
spiritual, duhovniceşte, până la martiriu. Din acest punct de 
vedere, nu face parte din istorie care , în general, este 
dominată de politic şi de interese materiale, pământeşti. Eu 
trebuie să trăiesc în istorie, dar oamenii nu trebuie să se lase 
dominaţi în istorie de interesele pământeşti. Biserica foloseşte 
în istorie pe oamenii care apără credinţa, aşa cum i- a folosit pe 
Ştefan cel Mare, pe Mircea cel Bătrân, pe cei care s-au jertfit la 
Mărăşeşti, pe cei din ultimul război care au mers lângă nemţi 
să nimicească comunismul pe care îl apăra Occidentul. Numai 
jertfe am adus. Şi Occidentul ce- a făcut în timpul ăsta? A 
susţinut comunismul. 

- Bine, dar ce facem acum când trebuie să-l nimicim? când 
comunismul s-a arătat că nu este o ideologie, ci că are la bază 
o satanalogie, oare nu era necesară o intervenţie promtă a 
Bisericii de a penaliza şi de a dezvălui mecanismul 
maimuţărelii: autocritica, maimuţărind spovedania, şedinţa de 
partid care maimuţăreşte Liturghia s.a.m.d. Nu este cazul ca 
Biserica să developeze public acest mecanism îndrăcit, care-i 
măsluieşte organismul teandric? 

- Nu acuz Biserica, pentru că Biserica nu înseamnă câţiva 
ierarhi sau unii preoţi. Eu cred că poporul ortodox luptă 



împotriva acestui sistem, dar cu metode spirituale. Noi trebuie 
să ne înduhovnicim, să ne spiritualizăm, să avem episcopi mai 
duhovniceşti, oameni mai hotărâţi pentru încreştinarea 
societăţii. Societatea noastră este foarte descreştinată şi nu o 
poate ajuta numai autoritatea Bisericii. Trebuie să luptăm cu 
toţii pentru încreştinarea acestei societăţi. 

- Şi încreştinarea aceasta nu se face prin propovăduirea 
realismului creştin? Fiindcă, în viziunea mea, creştinismul 
reprezintă cea mai realistă opinie a lumii noastre; realismul 
său este însă, un realism eshatologic. Nu-i nevoie oare astăzi, 
mai mult ca oricând, de acest tip de realism? 

- Da, e nevoe să devenim cât mai creştini ca să nu mai fie 
validate prin metodele votului popular acele grupări care sînt 
necreştine. Cu toţii, de la cei de sus până la cei de jos, trebuie 
să ne încreştinăm. Dar unde găseşti printre oamenii politici 
creştini adevăraţi? Când cei care sînt mai populari declară 
senini că este depăşit creştinismul... 

- Creştinismul este depăşit? 

- Dacă s-ar forma un partid cu adevărat creştin sînt sigur că 
tot poporul într- acolo ar merge. 



Teologic mereu am combătut orice ideologie panteistă care 
confundă lumea aceasta cu toată existenţa. Şi am spus că 
marea parte a intelectualilor noştri nu sînt atei din 1944, ci sînt 
de la 1850, şi au rămas atei şi după ce a dispărut comunismul 
ca formă ideologică. Eu continui să susţin că acesta este marea 
abatere de la creştinism şi dacă nu ne întoarcem la valorile lui 
spirituale nu putem face nimic; şi s-azis cu noi! 

- Ce părere aveţi despre opinia - deja publică - a părintelui 
Galeriu, prin care dânsul susţine că 22 decembrie, prin 
consecinţele sale, este un eveniment mai important ca 1848? în 
ce vi se pare că este plauzibilă afirmaţia dânsului? 

- 1848 a fost o cădere din spiritualitatea noastră tradiţională 
într- o aservire faţă de ateismul raţionalist occidental. Pe când 



acum a fost o voinţă de a ne reântoarce la ceea ce este propriu 
poporului român - la spiritualitatea creştină. 

- Aţi recunoscut acest fenomen în faptele petrecute? 

- Da, şi am recunoscut- o şi la băieţii aceştia care au venit cu 
Drumul Crucii la mine. Mi se pare că tineretul a început acest 
drum nou, drum al crucii, care, de fapt, a fost specific 
poporului nostru, dar pe care intelectualii l-au dispreţuit; 
poporul însă l-a conservat. Trebuie să mergem pe drumul 
crucii cu Hristos, pentru că numai în Hristos putem să ne 
iubim, ca toţi să fim una să ne unim faţă de cei din stânga, şi 
faţă de cei din dreapta. Să stăm locului aşa cum am stat, aşa 
cum n-au putut sta barbarii şi au trebuit să treacă peste noi. 
Cum am scos Balcanii de sub jugul otoman, cum i-am oprit să 
treacă spre Europa, cum i-am slăbit pe tătari să stăpânească 
Rusia, tot aşa, aceleaşi jertfe trebuie să le facem şi în viitor. Şi 
asta este cea mai clară atitudine faţă de urmările 
comunismului. Aş vrea ca toţi conducătorii Bisericii noastre să 
facă asta şi să înveţe poate de la tineri mai mult, şi tot de la 
tineri să înveţe şi intelectualii noştri. Eu cred că noi începem un 
nou drum în istorie, un drum care îl repară pe cel pe care am 
apucat în 1848. 

- N-ar fi necesară totuşi, o implicare mai profundă a Bisericii 
în istorie? Aduceţi- vă aminte că în timpul de pe Athos, cu 
isihasm cu tot, au coborât din munte şi s-au dus să lupte 
pentru ţara lor. 

- Noi nu putem lupta cu armele aşa cum au luptat grecii 
atunci; acum altele- s vremurile, acum noi trebuie să luptăm 
spiritual, cu armele teologiei, să aducem lumea la credinţă. 
Numai credinţa în Hristos ne poate reunifica şi ne poate da 
puterea pe care am avut- o. Altfel ne prăpădim ca neam. Panta 
asta a necredinţei pe care mergem duce la prăpastia 
desfiinţării... Mă tem că nu exagerez! 



- Există rugăciunea inimii, a isihasmului, şi, în genere, a 
raporturilor pe care le- aţi definit mai înainte între om şi 
Dumnezeu, aşa cum le manifestă creştinismul oriental, care au 



consolidat rezistenţa Răsăritului la asaltul satanologiei 
comuniste? Dacă pacostea acestei satanologii ar fi căzut pe 
creştinismul apusean, acesta ar fi putut să-i facă faţă? 

- Eu cred că ar fi rezistat mult mai puţin. Aici poporul a rămas 
creştin în general. Occidentalii se miră când vin la noi şi văd că 
totuşi bisericile au destul popor în ele. în Occident nu prea mai 
vezi lucrul acesta. Deşi oamenii ştiau că sînt urmăriţi de agenţii 
securităţii, totuşi şi- au păstrat credinţa. Tinerii au fost mai 
influenţaţi, pentru că în şcoli se debitau teoriile ateiste. Dar 
populaţia cred că a rămas creştină, ca şi în Russia. Unii chiar se 
plâng astăzi că mai mulţi erau în Biserică pe vremea 
comunismului. Cred că ateismul n-a putut să pătrundă în 
inimile oamenilor. Nu poţi satisface satanismul acesta. 
Ortodoxia are acest sentiment al tainei, o predilecţie faţă de 
taină, pe care nu le au occidentali, care se mulţumesc cu 
lucrurile acestea ale trupului: societatea de consum. Vezi, de 
exemplu, ce săltăreţe şi neserioase sînt cântecele lor. Eu n-am 
văzut la ei un cântec cum este doina românească... 

- Totuşi în occident raporturile interumane sînt cu mult mai 
armonice, mai disciplinate decât haosul şi dezbinarea care 
exista în Răsărit. în Occident oamenii nu sînt extraordinari de 
primitori, în nici un caz nu poţi să vorbeşti de omenia noastră, 
în acelaşi timp, îşi respectă liniştea unul altuia. La noi este 
omenie multă dar şi multă bârfă, delaţiune, lucruri care nu mai 
există la nivelul raporturilor zilnice în Occident. 

- în Occident este o corectitudine în raporturile între oameni, 
susţinută cumva de legi. Dar nu este o căldură în raporturile 
între oameni aşa cum este la noi. însă la noi lucrurile s-au 
amestecat. Căldura omeniei, a ospitalităţii, sentimentul tainei 
celuilalt, bucuria de a-l vedea pe celălalt, toate acestea se 
numesc raporturi sufleteşti între oameni, pe care Occidentul nu 
le are. însă intelectualitatea noastră n-a văzut decât acest 
exterior care este un interior sufletesc în Occident şi pe care I- 
au adus şi la noi. Şi sau amestecat aici, într- un mod foarte 
bizar, această nepăsare faţă de altul, mergând până la exces, 
cu căldura dintre noi. La noi vezi şi una, şi alta. Vezi şi această 
influenţă a răcelii interioare dusă până la nepăsare, dar vezi şi 



căldura sufletească. 

- Dar nivelul credinţei şi calitatea precară a raporturilor 
interumane din România sînt semnalate încă de Antim 
Ivireanul, deci înainte să fi pătruns "duhul" occidental de la 
1848. 

- Eu nu ştiu ce o fi semnalat Antim Ivireanul, însă eu am trăit în 
satul meu şi am fost prin alte sate şi ştiu sigur că nu era aşa 
ceva. Era căldura şi respectul şi vorba bună între oameni. 
Niciodată n-am auzit- o pe mama să spună un cuvânt urât 
despre cineva din sat. Eu nu ştiu în ce mediu o fi trăit aici 
Antim Ivireanul, dar eu mă simţeam în sat ca într- o familie. 
Oraşul ne- a despărţit, este fiecare de capul lui, fiecare mai 
deştept ca altul; a fost influienţa Occidentului pe care noi, cu 
voiciunea noastră, am dus- o mai departe. La noi este o 
îmbinare între Occident şi Orient care ne face societatea mai 
variată, unind în ea în chip paradoxal lucruri extraordinar de 
frumoase cu lucruri extraordinar de urâte. Şi astea din urmă 
vin mai ales sub influenţa mentalităţii materialiste apusene. 

- Pentru ce, faţă de anumite teme, vă manifestaţi mai puţin 
"integrist" şi sînteţi dispus să acceptaţi o nivelare, o 
omogenizare a diferenţelor, cum s-a întâmplat ieri, când v-am 
iscodit despre culpă. Iar în alte teme, cum ar fi cea a 
raportărilor dintre Orient şi Occident, deci între două 
confesiuni surori, exercitaţi o separaţie atât de netă şi sînteţi 
dispus să vedeţi mai curând deosebirile decât asemănările. Eu 
aş dori foarte mult să- mi răspundeţi tehnic la această 
întrebare. 

- Poate că este propriu spiritului răsăritean să pună accentul 
principal pe adevăr, pe adevărul în Hristos, pe adevărul Treimii. 
Părinţii erau foarte îngăduitori cu toate păcatele, însă când 
vedeau o erezie, când vedeau că este atacat adevărul lui 
Hristos, atunci săreau cu toată puterea ca arşi! 

- Şi nu de asta şi- or fi făcut de cap Nicolski şi alţii, ştiind că 
aici este o nemăsurată îngăduinţă faţă de păcate, sărindu- ne 
ţandăra doar la erezie? 

- O dată ce păstrezi integritatea învăţăturii, păstrezi o 



posibilitate să-i readuci pe oameni din păcat. Pe când dacă, o 
dată ce te- ai despărţit ca eretic de adevăr, pierzi orice şansă să 
realizezi unitatea. 

- Credeţi în posibilitatea ca Occidentul să recupereze pagubele 
şi să- şi mântuie aceste deraieri? Este el recuperabil? 

- Pe măsură ce va evolua, va creşte şi se va maturiza spiritual. 
Eu cred că Occidentul este imatur spiritual, are o prea mare şi 
naivă încredere în ceea ce îi poate da ştiinţa, fiindcă n-a atins 
adâncimile de spiritualitate şi duhovnicie. Sînt atâţia oameni de 
seamă în Occident care încep să vadă aceasta. Sînt mulţi care 
vin în Athos, se fac călugări acolo şi chiar dacă nu se manifestă 
direct, ne privesc cu mult interes. Este o mănăstire lângă 
Milano care a tradus acum Filocalia; vin pe la mine, vin în 
mănăstirile noastre zicând că ei acolo nu au nici o viaţă 
spirituală, nici o căldură spirituală. Eu cred că încet, ei ne vor 
descoperi. Sigur va trebui şi noi să avem o anumită înţelegere 
pentru ei. Un anumit tact al iubirii... 

- Exista o scrisoare păstrată a lui Alecu Russo către 
Kogălniceanu, dacă nu mă înşel, în care primul, având 
domiciliul forţat la o mănăstire, îl roagă pe Kogălniceanu să-i 
trimită ziare franţuzeşti, că se plictiseşte îngrozitor cu nişte 
scrieri ale unuia Efrem Şirul, pe care le- a găsit în podul 
mănăstirii. 

- Russo, se ştie, era mason şi toţi erau masoni, săracii...! 



- Dumneavoastră echivalaţi neamul cu naţiunea, sau faceţi o 
deosebire totuşi? 

- Naţiunea este un termen mai nou. Eu îi spun mai mult neam. 

- Dar neamul nu este mai apropiat de etnie? 

- Sîntem de un neam, sîntem rude. Naţiunea este ceva mai 
abstract, mai politic mai rece. 

- Sînteţi naţionalist? 

- Dacă aş avea un cuvânt de la neam, l-aş folosi pe acela. Eu 



ţin la neamul meu. 

- Dar patriot sînteţi? Profesorul Cândea face echivalentul 
cuvântului patrie care se zice că este un cuvânt destul de nou, 
cu un cuvânt mai vechi care este moşie. Moşia este 
echivalentul patriei. Deci patriot sînteţi? 

- Eu aş spune că n-avem cuvinte unitare pentru lucrurile 
acestea. Eu ţin la ţara strămoşească. Ea îmi spune mai mult 
decât patria. Patria este iarăşi un cuvânt venit de aiurea 
Vaterland. Pater. Ţara strămoşească, ţara mea, ţara noastră. 
Am apucat timpurile când Ardealul nu era unit. Aproape toţi 
tinerii din sat spuneau că se duc în ţară. 

- Atunci sînteţi ţărănist? (ha, ha, ha). 

- Nu (ha, ha). Iştia încă au coborât cuvântul... 

- Credeţi că există un limbaj specific creştinismului răsăritean, 
distinct de alte exprimări? O topică specifică, o terminologie 
specifică, un regim prozodic specific, mă refer în expresia 
teologiei ortodoxe. 

- Teologia noastră a fost foarte influenţată de teologia 
scolastică catolică. 

- De când? 

- De pe la 1869, de când s-au întemeiat Facultăţile de 
Teologie: Am luat manuale de acolo şi am cam uitat de 
terminologia noastră, care este terminologia filocalică, veche, a 
Părinţilor. 

- O puteţi carecteriza? 

- Esta mai duhovnicească. 

- Ecam general. 

- Lucrurile acestea despre care mă întrebaţi sînt lucruri pe care 
le- am simţit aşa..., n-am avut posibilitatea până acum să le 
dezvolt sau să le aprofundez. Dar chiar în rugăciunile noastre 
cred că este ceva deosebit de rugăciunile catolice... 



- Respectiv? 

- Măicuţa Domnului - unde se spune în catolicism aşa ceva? 
Trebuie făcut un studiu care să meargă la rugăciune, la 
Liturghie - la expresia Mesiei. 



- Dar în privinţa Imaculatei Concepţii? Nu este o poticnire şi 
asta? 

- Şi asta este o poticnire. înseamnă că nu din momentul în care 
vine Fiul lui Dumnezeu şi fecioara începe înoirea umanităţii. Se 
pune fecioara deasupra lui Hristos şi face începutul mântuirii 
de la ea, nu de la Fiul lui Dumnezeu, care vine la ea. De aceea 
nu putem să admitem că Ea este prima care se curăţă de 
păcatul strămoşesc pentru că este prima în care vine Fiul lui 
Dumnezeu şi vine într- un mod mai deplin decât vine în ceilalţi 
oameni, prin botez. Venirea Lui este momentul hotărâtor, nu 
ea este momentul hotărâtor. 



- Tradiţia, aşa cum o exaltă Ortodoxia, prin masivitatea 
prestigiului ei, nu riscă să zdrobească elanul înoirii? 

- Este atâta bogăţie în Tradiţie încât eu nu o pot actualiza 
deplin. Tradiţia este şi Evanghelia lui loan. Eu am spus atâtea şi 
totuşi atât de puţine. Scot mereu din ea alte şi alte înţelesuri. 
Din ea au scos şi Părinţii Bisericii, din ea au scos şi Liturghia, 
troparele ş.a.m.d. 

- De unde vine caracterul inepuizabil? 

- Pentru că este Dumnezeu în ea, pentru că este Cuvântul Lui 
în ea. 

- Deci orice Tradiţie care nu-L are pe Dumnezeu este 
epuizabilă? 

- Da. Eu sînt Alfa şi Omega, a spus lisus. Nu există cineva mai 
încolo de El care să fie Omega. Eu, oricât aş înainta, nu ajung la 
Omega. 



- Deci, înnoirea stă în Tradiţie? 

- în scoaterea la iveală a comorilor inepuizabile ale Tradiţiei. 

- Deci, am putea spune cuvântul înnoire cuvântul descoperire. 

- Dar să nu- 1 confundăm cu revelaţia. 

- Cum vedeţi dumneavoastră raportul între dimensiunea 
păstrătoare şi cea profetică? în opera dumneavoastră teologică 
există un accent mai mult păstrător sau vizionar? 

- în Revelaţie totul este profetic; ca, de altfel şi în Tradiţie. A 
scris un teolog protestant un studiu despre caracterul profetic 
al lui Hristos. Duhul Sfânt a descoperit ceea ce este în revelaţia 
Lui. Deopotrivă păstrător şi profetic. Căci ceea ce se păstrează, 
ceea ce este revelaţia lui Hristos este nesfârşit. Noi putem 
mereu să afirmăm ceea ce este specific timpului nostru, însă să 
afirmăm că ceea ce cere timpul nostru este cuprins şi în timpul 
care urmează. Hristos ne- a vorbit nu numai despre timpul 
ăsta, ci şi despre ceea ce este valabil pentru omenirea din toate 
timpurile. 



- Care este diferenţa dogmatică şi liturgică între Liturghia 
ortodoxă, cea catolică şi cele protestante şi neoprotestante? 

- Diferenţa între Liturghia ortodoxă şi cea catolică este că în 
Liturghia ortodoxă Domnul se face prezent cu Trupul şi 
Sângele Său prin chemarea Sfântului Duh, pe când în cea 
catolică prin cuvintele: Luaţi, mâncaţi..., Beţi dintru acesta 
toţi... în liturghia catolică nu se afirmă decât o legătură prin 
amintire, nu prin Duhul Sfânt, între ceea ce s-a făcut la cina 
cea de taină şi ceea ce se face acum. Nu se afirmă lucrarea 
prezentă a Duhului Sfânt. Pe când în Ortodoxie, credinţa în 
lucrarea prezentă a Duhului Sfânt, care prelungeşte prezenţa şi 
lucrarea lui Hristos este foarte puternică. Este puternică 
credinţa în Duhul Sfânt ca Persoană distinctă, şi în lucrarea Lui 
mereu prezentă în orice timp. Se ţine seama de faptul că 
Hristos Şi-a început şi- Şi continuă lucrarea în oameni, după 
înălţare prin Duhul Sfânt. Nu există tendinţa de a confunda pe 



Duhul Sfânt ca Persoană prin care se prelungesc actele 
mântuitoare ale lui Hristos cu Hristos însuşi care S-a înălţat de 
la noi. 

în al doilea rând, catolicismul, deşi păstrează credinţa în 
împărtăşirea cu Trupul şi Sângele Domnului, a ţinut să explice 
cu ajutorul distincţiei filosofiei aristotelice între substanţa 
pâinii şi accidenţii ei misterul euharistie, afirmând că substanţa 
pâinii şi vinul sînt transformate în Trupul şi Sângele Domnului, 
dar accidenţii rămân (trans-substanţiere). Ortodoxia menţine 
recunoaşterea misterului inexplicabil al prefacerii pâinii şi 
vinului în trupul şi sângele Domnului, fără asemenea precizări. 

în al treilea rând, catolicismul împărtăşeşte pe credincioşi 
numai sub chipul azimei, lăsând numai preoţilor împărtăşirea 
şi sub chipul vinului, ceea ce dă impresia unui drept privilegiat 
al preotului. Dar, în timpul din urmă catolicii încep să se 
apropie în toate aceste trei puncte din urmă de gândirea şi 
practica ortodoxă. 

învăţătura luterană, în parte ca o reacţie, în parte ca o 
prelungire a celei catolice, afirmă că pâinea şi vinul rămân, în 
întregimea lor, Trupul Domnului, făcându-se prezent în pâine, 
sub pâine, cu pâine, dar numai pentru cei ce cred cu adevărat, 
ceilalţi mâncând numai pâinea. Calvin a văzut în pâine şi vin 
numai o putere a Trupului şi Sângelui Domnului, nu Trupul şi 
Sângele Domnului, iar neoprotestanşii văd în mâncarea pâinii 
şi a vinului numai un prilej de amintire a Cinei celei de Taină. 

Dacă luteranii, calvinii şi neoprotstanţii despart pâinea şi vinul 
de Trupul şi Sângele lui Hristos, catolicii despart numai 
accidenţii de prezenţa Lui. De aceea, la luterani, credincioşii se 
înpărtăşesc deTrupul şi Sângele Domnului odată cu mâncarea 
pâinii, iar cei necredincioşi nu. La calvini chiar cei credincioşi 
se înpârtăşesc numai de puterea lui Hristos, iar la 
neoprotestanţi, nici de aceasta. 

La catolici, accidenţii pâinii şi vinului nu fac parte din trupul lui 
Hristos, dar primirea lor oferă prilejul înpărtăşirii de Trupul lui 
Hristos de dincolo de ele. 

La ortodocşi cei nevrednici se împărtăşesc de Trupul lui 



Hristos, chiar primind ceea ce numesc catolicii accidenţii pâinii 
şi vinului (I Cor.11,27). Biserica Ortodoxă nu desparte nimic 
din pâine şi vin de Trupul lui Hristos. învăţătura ortodoxă este 
rezumată de Sfântul loan Damaschin asfel: "înseşi pâinea vinul 
se prefac în Trupul şi Sângele Domnului. Iar de întrebi de 
modul cum se face aceasta, mulţumeşte- te să auzi că prin 
Duhul Sfânt, aşa tot cum prin Duhul Sfânt şi- a format Domnul 
Sie- şi şi în Sine trup din Sfânta Născătoare de Dumnezeu. Mai 
mult nu ştim. Ştim numai că Cuvântul lui Dumnezeu este 
adevărat şi efectiv şi atotputernic; cât despre mod, el este 
nepătruns. Mai putem spune că, precum în natura fizică pâinea 
se transformă prin mâncare, iar vinul şi apa, prin băutură, în 
trupul şi sângele celui ce mănâncă şi bea şi nu- i devine un al 
doilea trup pe lângă cel ce-l avea înainte, tot asfel, pâinea 
punerii înainte şi vinul şi apa se prefac, prin chemarea şi 
coborîrea Duhului Sfânt, în chip mai presus de fire; în Trupul şi 
Sângele lui Hristos şi nu mai sînt două trupuri, ci unul şi 
acelaşi "(P.G. 94,11 44urm.) 

Nu trebuie să se uite Cuvântul ipostatic, care a dat fiinţă prin 
puterea Lui, la început trupului omenesc cu temelia în raţiunea 
divină, iar la naşterea din Fecioară, trupului ipostasului Său. El 
a pus trupul omenesc în general şi trupul Său, în legătură cu 
pâinea, ca reprezentantă a hranei cosmice şi deci şi raţiunea 
celui dintâi cu raţiunea celei din urmă. Hristos duce prin voinţa 
Sa această legătură a trupului Său cu pâinea la un grad suprem 
de intimitate. Trupul de lumină al Domnului, deci nevăzut de 
ochii noştri de acum, de aceea, dar păstrând toată legătura Lui 
cu pâinea, uneşte fundamentul ontologic al pâinii cât se poate 
de strâns cu trupul Său, sau raţiunile lor complementare, dar 
lasă totuşi chipul nevăzut al pâinii la funcţia de mediu prin care 
ni se comunică, ca nu cumva nevăzând trupul Lui luminos cu 
ochii noştri de acum, Domnul să trebuiască să ne convingă că 
mâncăm trupul Lui, arătându- ni- L în starea lui materială 
văzută. 

Astfel, noi primind pâinea, primim Trupul lui Hristos cu 
mădularele lui. E ceea ce spune Sfântul Simion Noul Teolog: 
"Noi ne facem mădularele lui Hristos, şi Hristos se face 
mădularele noastre. Hristos se face mâna mea, Hristos, piciorul 



ticălosului de mine. Mâna lui Hristos, piciorul lui Hristos eu sînt 
păcătosul! Mişc mâna mea şi mâna mea este Hristos întreg. 
Mişc piciorul meu şi iată că străluceşte ca El" (Hymnes 1, vol.l, 
ed. J.Koder, tom.l, Certf, 1996, p.281, imn XV). 

Cum a fost schimbat la faţă trupul lui Hristos în întregime pe 
Tabor de către dumnezeirea lui, aşa este prefăcută în lumină 
pâinea întreagă de către trupul lui Hristos, făcut întreg lumină 
de dumnezeirea Lui sau de Duhul Lui cel Sfânt, fără ca noi să- L 
vedem cu ochii de acum. Sfânta împărtăşanie ne ridică fără să 
vedem noi acum, şi fără să simţim, dar crezând în aceasta, în 
planul existenţei înduhovnicite. Trupul Lui îşi extinde prezenţa 
Lui înduhovnicită în pâinea şi vinul euharistie, devenite lumini 
prelungite ale luminii Lui, mediu în care se arată trupul său de 
lumină, fără ca noi să vedem aceasta acum. Aceasta este o 
anticipare a prezenţei luminoase a Trupului lui Hristos în tot 
cosmosul, în viaţa viitoare, când nici o opacitate nu va mai 
acoperi prezenţa Lui luminoasă, când nu va mai fi nici un 
întuneric, nimic din ceea ce e propriu serii. Atunci ne vom 
împărtăşi mai vizibil de Hristos prin toate. De aceea ne rugăm 
după sfânta împărtăşanie: "Dă- ne nouă să ne împărtăşim mai 
cu adevărat (mai adeverit), în ziua cea neînserată a împărăţiei 
Tale". Dacă ne vom vedea noi înşine mai clar prezenţi unul în 
altul, cu atât ne vom vedea prezenţi toţi în Hristos şi pe Hristos 
prezent în noi, ca centru izvorâtor de lumină. Ţăranul român 
vede în bobul de grâu, din care se face pâinea care ne 
hrăneşte, că are în sine pe Hristos. Faptul acesta îşi primeşte 
împlinirea deplină în Euharistie. într- un fel, trupul e pâinea şi 
pâinea e trup, chiar prin creaţie. Mai ales e trupul Cuvântului 
care a creat trupul omenesc legat de pâine. 

Dar nu trebuie uitat că Hristos ni se dă prin chipul pâinii şi al 
vinului în starea lui de jertfă şi de înviere, ca să ne ridice şi pe 
noi în această stare de nobleţe umană şi de veşnicie 
luminoasă. în viaţa viitoare, în toată creaţia se va vedea Hristos 
în stare de jertfă dăruită Tatălui şi în cea de înviere, sau toată 
creaţia se va vedea ridicată în El la această stare căci jertfa 
înseamnă dăruirea creaţiei Tatălui, ceea ce îi procură învierea 
întru lumina veşnică. Căci jertfa ca dăruire totală Tatălui este 
deschidere pentru viaţa fără sfârşit şi fără lipsuri care izvorăşte 



din Tatăl. 



